De Havilland DH 89 Dragon Rapide

de Havilland DH 89 Dragon Rapide var et vellykket britisk passasjerfly på 1930-tallet. Det ble konstruert som en etterfølger av de Havilland DH 84 Dragon, i likhet med den fire-motors de Havilland DH 86 Express.

Flyet ble kjent, blant annet i 1936 da General Franco ble fraktet i en DH 89 fra eksil i Afrika til Spania ved utbruddet av den spanske borgerkrigen.

Ved utbruddet av andre verdenskrig ble mange Dragon Rapide-fly rekvirert av britiske styrker, og sammen med nye bestillinger fra RAF ble de brukt under betegnelsen «de Havilland Dominie». De ble brukt til passasjertransport og som øvelsesfly for radionavigasjon

Det ble bygget i alt 731 eksemplarer. De har vist seg utrolig seiglivede og flere flyr fremdeles som veteranfly. Ved IWM Duxford flymuseum i Cambridgeshire brukes et par av dem daglig til korte turer over flyplassen. På New Zealand finnes også et par flydyktige Dragon Rapide.

Brukt som militærfly 

 Australia, Spania, Storbritannia (Fleet Air Arm, Royal Air Force), USA.

Dragon Rapide i Norge
Ett eneste eksemplar av flyet har vært registrert i Norge. LN-BFB «Lappi» ble anskaffet av A/S Skogbruksfly i Sokna i 1955. Selskapet hadde det frem til 1959 da det ble solgt til NOR Flyselskap på Eggemoen. Flyet har i dag callsign G-AKIF og flyr for Classic Wings UK på Duxford under det årlige Flying Legends i juli hvor publikum inviteres til å kjøpe billett og bli med opp i lufta.

Tidligere og senere modeller 
de Havilland DH 86 Express 
de Havilland DH 87 Hornet Moth
de Havilland DH 88
de Havilland DH 84 Dragon
de Havilland DH 90 Dragonfly
de Havilland DH 91 Albatross 
de Havilland DH 92 Dolphin

Litteratur 
 Fresson, Ted (May 2008). Air Road to the Isles. Erskine: Kea Publishing. ISBN 978-0951895894.
 Hamlin, John F. (2003). The De Havilland Dragon Rapide Family. Tunbridge Wells, Kent, UK: : Air-Britain (Historians) Ltd. ISBN 0-85130-344-7.
 Humphreys, Roy (2001). Kent Aviation, A Century of Flight. Stroud: Sutton Publishing. ISBN 0-7509-2790-9.
 Jackson, A. J. (1978). De Havilland Aircraft since 1909. Putnam & Company Ltd. ISBN 0-370-30022-X.
 Jackson, A. J. (1988). British Civil Aircraft 1919–1972: Volume II. London: Putnam. ISBN 0-85177-813-5.
 Moss, Peter W. (1966). The de Havilland Rapide: Profile Publications Number 144. Leatherhead, Surrey, UK: Profile Publications.
 Pigott, Peter (2005). Royal transport : an inside look at the history of royal travel. Toronto, Canada: Dundurn Group Publishing. ISBN 9781554882854.
 Shaw, Robbie (Desember 1987 – April 1987). "Turkey's Hava Müzesi". Air Enthusiast. No. 32. pp. 59–62. ISSN 0143-5450.
 Poole, Stephen (1999). Rough Landing or Fatal Flight. Douglas: Amulree Publications. ISBN 1-901508-03-X.

Eksterne lenker 
 De Havilland DH89 Dragon Rapide

De Havilland-luftfartøy
Passasjerfly
Tomotors propelldrevne luftfartøy
Biplan